भारत दी बक्खी दा जहीर खान ने 50 रन देइयै दौं विकेट जिसले के हरभजन सिंह ने 36 रन देइयै दौं विकेट लैते। हुन अगर पंञमें ते खीरी दिन मैच इच बरखा दी रूकावट नेई पेई तां टीम इंडिया दी जित्त तैह् मन्नी जा करदी ऐ। किवी टीम दे कोल नाबाद दौं बल्लेबाजें दे बाद छड़ा ब्रैंडन मैकुलम ते डेनियल वेटोरी गै ऐसे खढारी न जेह्ड़े भारतीय आक्रमण गी झह्‌ल्लने दी क्षमता रखदे न। यानी अगर पंञमें दिन बरखा ने खलल नेईं पाया तां भारत दा 2-0 कन्नै सीरीज जित्तना तैह् ऐ। बैसे बी भारत पैह्ला टैस्ट मैच जित्तियै सीरीज इच 1-0 कन्नै अग्गें चला करदा ऐ।